Správa zo zahraničnej pracovnej cesty

	Príloha k cestovnému príkazu číslo	87/2013	
1.	Účastník pracovnej cesty	
Meno, priezvisko, tituly	RNDr. Lýdia Šuchová	
Útvar	riaditeľka	
Prac. zaradenie	riaditeľka 	
Znalosť jazykov2]	AJ, FJ, RJ	
2.	Pracovná cesta 	
Vykonaná v dňoch	20.11.2013 – 24.11.2013 (prerušenie 23.11.2013 – 24.11.2013)	
Štát	Belgicko	
Mesto	Brusel	
Názov organizácie vrátane adresy	European Science Foundation, Science Europe	
Účel pracovnej cesty	Zasadnutie valného zhromaždenia ESF (ESF Assembly),
Zasadnutie valného zhromaždenia Science Europe (SE General Assembly) 	
Spôsob financovania (cestovné, pobytové náklady, iné výdavky)	APVV	
3.	Rámcový program pracovnej cesty	
Dátum
	Hodina
	Navštívené organizácie	Mená a funkcie kontaktovaných partnerov	Kontaktné adresy	
21.11.2013	11,00 – 17,00	Zasadnutie Valného zhromaždenia Science Europe	Paul Boyle	Science Europe meeting room, Brusel	
22.11.2012	9,00 – 13,00	Účasť na zasadnutí European Science Foundation Assembly	Martin Hynes	Le Centre de Loraine, Brusel	
4.	Stručný priebeh rokovaní/študijného pobytu	
Opis priebehu rokovaní podľa rámcového programu, v prípade študijného pobytu (školenia) jeho charakteristika, výsledky študovanej problematiky, získané poznatky a uplatnenie poznatkov z predchádzajúcich ciest.
Dňa 21.11.2013 sa uskutočnilo každoročné zasadnutie Valného zhromaždenia Science Europe. Na úvod zasadnutia sa schválil zápis z posledného zasadnutia Valného zhromaždenia SE. Následne sa uskutočnilo hlasovanie o Science Europe riadiacom výbore. Zúčastnení hlasovali o navrhnutých kandidátoch. Následne boli členské organizácie oboznámené s finálnou verziou SE Road map, teda dokumentom, ktorý dáva rámec aktivít Science Europe na ďalšie obdobie. Po diskusii k tomuto dokumentu prebehlo hlasovanie. Následne sa rozvinula široká diskusia o spôsobe určovania výšky členských príspevkov jednotlivých organizácií. Diskutovalo sa o tom, či sa táto výška má odvíjať od rozpočtu organizácie, alebo od iného objektívneho ukazovateľa. Pri tomto hlasovaní sa uplatnilo hlasovanie váženým hlasom. Po ukončení hlasovania bola rozdiskutovaná správa o činnosti za rok 2013 a podrobná informácia o stave rozpočtu na konci roka 2013. Táto správa bola konsenzuálne odsúhlasená.
Ďalším bodom programu bol plán práce SE na rok 2014 a rozpočet SE na rok 2014. K tomuto bodu bola rozvinutá podrobná diskusia, keďže viaceré organizácie požadovali, aby výška príspevkov a rozpočtu zostala na pôvodne plánovanej úrovni, zatiaľ čo úrad SE a niektoré členské krajiny navrhovali skôr navýšenie rozpočtu, aby sa dali plnohodnotne naplniť všetky úlohy, ktoré by mala SE v roku 2014 splniť. Prebehlo hlasovanie, ktoré následne bolo uzavreté ako dosť zmätočné a preto sa odsúhlasilo, že sa zrealizuje ešte raz a to elektronicky.
Záverečná časť zasadnutia bola venovaná prehláseniu o partnerstve medzi ERA a SE. Po diskusii bol materiál schválený. Následne bola členským organizáciám preložená podrobná informácia o aktuálnom stave v obsahu činnosti a zastúpení v jednotlivých pracovných skupinách ako aj vedeckých výboroch.
Z prehľadu pracovných skupín vyplynulo, že od posledného zasadnutia sa ich počet značne rozšíril a niektoré z nich práve začínajú svoju činnosť.
Dňa 22.11.2013 sa uskutočnilo zasadnutie valného zhromaždenia Európskej nadácie pre vedu (ESF).  Na začiatku zasadnutia sa uskutočnila voľba podpredsedu, ktorým sa stala riaditeľka flámskej agentúry. Výkonný riaditeľ Hynes predniesol správu a procesoch aplikovaných na postupný útlm aktivít ESF. Zdôraznil, že nič nie je plánované za horizont roku 2015. Veľa sa diskutovalo o personálnom zabezpečení kancelárie ESF, počte pracovníkov ako aj o finančných nárokoch súvisiacich s odstupným, ktoré im musí byť v zmysle francúzskej legislatívy vyplatené. 
Dohodlo sa, že sa vypracuje správa o impakte tematických workshopov organizovaných ESF. Členským organizáciám boli predstavené správy o činnosti pracovných skupín a riadiaceho výboru. Prebehla dlhá diskusia o rozpočte ESF na rok 2014 a o tom, či má alebo nemá byť navýšený s ohľadom na vysoké finančné nároky útlmového procesu. Odhaduje sa, že na konci roka 2015 by mohlo chýbať asi 2,9 milióna euro, ak sa nenavýšia príspevky členských organizácií. Táto otázka nebola definitívne uzavretá a bude sa v nej pokračovať elektronicky.
Okrem prerokovávaných bodov na oboch zasadnutiach som využila priestor na bilaterálne a multilaterálne rokovanie a nadväzovanie spolupráce.
	
5.	Odporúčané závery a návrh úloh	
Návrh opatrení, príp. úloh na využívanie poznatkov s termínmi a uvedením pracovníka zodpovedného za ich realizáciu.
Agentúra sa bude podieľať aktívne na aktivitách Science Europe aj ESF a prenášať všetky získané poznatky na domácu pôdu. Agentúra bude pokračovať v navrhovaní zástupcov do pracovných skupín SE. Účasť v pracovných skupinách môže obohať agentúru o mnohé skúsenosti v relevantnej oblasti z iných krajín.

6.	Prehľad prinesenej dokumentácie a miesto jej uloženia	
Dokumentácia	Miesto uloženia	
Podporné materiály z ESF – hodnotenie organizácií podporujúcich výskum	Kancelária riaditeľa	
		
     	     	
7.	Osobitne vyhodnotený očakávaný prínos pracovnej cesty	
Posilní sa zapojenie APVV do medzinárodných aktivít na úrovni SE, ESF a ich pracovných skupín	
8.	Spôsob zverejnenia výsledkov pracovnej cesty, prenos získaných informácií2]	
Uveďte, kde a kedy boli výsledky zverejnené, príp. adresár osôb a organizácií, ktorým bola správa zaslaná.
O obsahu rokovania bude oboznámené vedenie APVV, predsedníctvo APVV.
	
Súhlasím so zverejnením správy na internete.
	
Správu vypracoval (meno a priezvisko účastníka)
RNDr. Lýdia Šuchová
Dátum 3.12.2013	

Podpis ...................................

Správu schválil 
Ing. Bibiana Remiarová, PhD.
Dátum 3.12.2013	

Podpis ...................................